Alaquàs organitza el I Duatló de la Dona
18/02/2015

# Alaquàs organitza el I Duatló de la Dona

*   18/02/2015
*   [Imprimir](#)
*   Compartir
*    https://www.alaquas.org/documento.asp?id\_do=14791

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14791%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20organitza%20el%20I%20Duatl%C3%B3%20de%20la%20Dona)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14791/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/14791/18022015duatlo_2_Form_4.jpg)](https://www.alaquas.org/ficheros/documentos/2015/2/14791/18022015duatlo_2_Form_10.jpg "<a href='https://www.alaquas.org/ficheros/documentos/2015/2/14791/18022015duatlo_2_Form_10.jpg' target=_blank><i class='fa fa-external-link' aria-hidden='true'></i>.Alaquàs organitza el I Duatló de la Dona</a>")

La prova, organitzada per Triculpelat (club de Triatló d'Alaquàs), l'Ajuntament d'Alaquàs i la Federació de Triatló de la Comunitat Valenciana tindrà lloc el diumenge 8 de març

Alaquàs celebrarà el diumenge 8 de març el I Duatló de la Dona, un acte esportiu organitzat pel club de Triatló d’Alaquàs **Triculpelat**, la Federació de Triatló de la Comunitat Valenciana i l’Ajuntament d’Alaquàs per promocionar aquest esport i commemorar el Dia Internacional de la Dona. Al mateix temps se celebrarà el I Duatló Vila d’Alaquàs en el que podran participar tant dones com homes.

La prova ha estat dissenyada com una clara aposta per la iniciació a l’esport del duatló i triatló, especialment pensada per a les dones i per a les persones que volen començar a practicar aquesta modalitat esportiva. Cal destacar també el perfil de l’esportista experimentat que competirà per millorar les seues marques i preparar la temporada que començarà prompte.

El circuit transcorrerà pel centre de la ciutat i pel seu perímetre industrial i comptarà amb dues modalitats: **Super Sprint** sols per a dones i **Sprint** per a homes i dones. La primera modalitat, el **Duatló de la Dona** constarà d’una volta al primer segment de la cursa a peu de 2,5 quilòmetres, una volta al segment ciclista de 7 quilòmetres i una volta al segon segment de la cursa a peu d'1,15 quilòmetres. L’eixida tindrà lloc a les 11:30 hores.

Pel que fa al **Duatló Vila d’Alaquàs** aquest constarà de dues voltes al primer segment de la cursa, amb un total de 5 quilòmetres, tres voltes al segment ciclista amb un total de 21 quilòmetres i una volta al segon segment de la cursa a peu amb un total de 2,5 quilòmetres. L’eixida masculina tindrà lloc a les 9 hores i la femenina a les 9:05 hores. El lliurament de trofeus tindrà lloc a les 13:30 hores.

Les incripcions poden realitzar-se a www.triculpelat.com.